FI Euroopan unionin virallinen lehti L 207/10

ETA:n SEKAKOMITEAN PÄÄTÖS

N:o 38/2012,

annettu 30 päivänä maaliskuuta 2012,

ETA-sopimuksen liitteen I (Eläinlääkintä- ja kasvinsuojeluasiat) muuttamisesta

ETA:n SEKAKOMITEA, joka

ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,

sekä katsoo seuraavaa:

(1) Sopimuksen liite I muutettiin 10 päivänä helmikuuta 2012 annetulla ETA:n sekakomitean päätöksellä N:o 5/2012 (1).

(2) E-vitamiinin hyväksymisestä kaikkien eläinlajien rehun lisäaineena 14 päivänä tammikuuta 2011 annettu komission asetus (EU) N:o 26/2011 (2) olisi otettava osaksi sopimusta.

(3) Asetuksen (EY) N:o 1137/2007 muuttamisesta siltä osin kuin on kyse Bacillus subtilis DSM 17299 -valmisteen lisäainekoostumuksesta (hyväksynnän haltija Chr. Hansen A/S) sekä sen käyttämisestä muurahaishappoa sisältävissä rehuissa 2 päivänä syyskuuta 2011 annettu komission täytäntöönpanoasetus (EU) N:o 881/2011 (3) olisi otettava osaksi sopimusta

(4) Bacillus subtilisin (ATCC PTA-6737) hyväksymisestä kananuorikkojen, liha-ankkojen, viiriäisten, fasaanien, peltopyiden, helmikanojen, kyyhkysten, lihahanhien ja strutsien rehun lisäaineena (hyväksynnän haltija Kemin Europa NV) 5 päivänä syyskuuta 2011 annettu komission täytäntöönpanoasetus (EU) N:o 885/2011 (4) olisi otettava osaksi sopimusta.

(5) Trichoderma reesein (CBS 122001) tuottaman 6-fytaasin (EC 3.1.3.26) hyväksymisestä emakkojen rehun lisäaineena (hyväksynnän haltija Roal Oy) 5 päivänä syyskuuta 2011 annettu komission täytäntöönpanoasetus (EU) N:o 886/2011 (5) olisi otettava osaksi sopimusta.

(6) Enterococcus faecium CECT 4515 -valmisteen hyväksymisestä broilereiden rehun lisäaineena (luvanhaltija Norel SA) 5 päivänä syyskuuta 2011 annettu komission täytäntöönpanoasetus (EU) N:o 887/2011 (6) olisi otettava osaksi sopimusta.

(7) Diklatsuriilin hyväksymisestä lihakalkkunoiden rehun lisäaineena ja asetuksen (EY) N:o 2430/1999 muuttamisesta (hyväksynnän haltija Janssen Pharmaceutica NV) 5 päivänä syyskuuta 2011 annettu komission täytäntöönpanoasetus (EU) N:o 888/2011 (7) olisi otettava osaksi sopimusta.

(8) Lasalosidinatrium A -valmisteen hyväksymisestä fasaanien, helmikanojen, viiriäisten ja peltopyiden, lukuun ottamatta munivia lintuja, rehun lisäaineeksi (hyväksynnän haltija Alpharma (Belgia) BVBA) 7 päivänä syyskuuta 2011 annettu komission täytäntöönpanoasetus (EU) N:o 900/2011 (8) olisi otettava osaksi sopimusta.

(9) Aspergillus nigerin (CBS 109.713) tuottamaa endo-1,4-beeta-ksylanaasia ja Aspergillus nigerin (DSM 18404) tuottamaa endo-1,4-beeta-glukanaasia sisältävän entsyymivalmisteen hyväksymisestä kananuorikoiden, siitoskalkkunoiden, siitoseläimiksi kasvatettavien kalkkunoiden, muiden pienten lintulajien (paitsi liha-ankkojen) ja koristetarkoituksissa pidettävien lintujen rehun lisäaineena (hyväksynnän haltija BASF SE) 21 päivänä lokakuuta 2011 annettu komission täytäntöönpanoasetus (EU) N:o 1068/2011 (9) olisi otettava osaksi sopimusta.

(10) Saccharomyces cerevisiae NCYC R-625 -valmisteen hyväksymisestä vieroitettujen porsaiden rehun lisäaineena (hyväksynnän haltija Integro Gida SAN. ve TIC A.A., edustajanaan RM Associates Ltd) 24 päivänä lokakuuta 2011 annettu komission täytäntöönpanoasetus (EU) N:o 1074/2011 (10) olisi otettava osaksi sopimusta.

(11) Trichoderma reesei (MULC 49755) -organismin tuottamaa endo-1,4-beetaksylanaasia ja Trichoderma reesei (MULC 49754) -organismin tuottamaa endo-1,3(4)-beetaglukanaasia sisältävän entsyymivalmisteen hyväksymisestä vieroitettujen porsaiden rehun lisäaineena (hyväksynnän haltija Aveve NV) 27 päivänä lokakuuta 2011 annettu komission täytäntöönpanoasetus (EU) N:o 1088/2011 (11) olisi otettava osaksi sopimusta.

(12) Trichoderma reesei (CBS 114044) -organismin tuottamaa endo-1,4-beetaksylanaasia sisältävän entsyymivalmisteen hyväksymisestä munivien kanojen, pienten siipikarjalajien ja lihasikojen rehun lisäaineena (hyväksynnän haltija Roal Oy) 3 päivänä marraskuuta 2011 annettu komission täytäntöönpanoasetus (EU) N:o 1110/2011 (12) olisi otettava osaksi sopimusta.

(13) Lactobacillus plantarum (NCIMB 30236) -valmisteen hyväksymisestä kaikkien eläinlajien rehun lisäaineena 3 päivänä marraskuuta 2011 annettu komission täytäntöönpanoasetus (EU) N:o 1111/2011 (13) olisi otettava osaksi sopimusta.

(14) Tämä päätös koskee rehuihin liittyvää lainsäädäntöä. Rehuja koskevaa lainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten sopimuksen liitteen I alakohtaisissa mukautuksissa todetaan. Tätä päätöstä ei sen vuoksi sovelleta Liechtensteiniin,

ON PÄÄTTÄNYT SEURAAVAA:

1 artikla

Muutetaan sopimuksen liitteessä I oleva II luku seuraavasti:

1. Lisätään 1k kohtaan (komission asetus (EY) N:o 2430/1999) luetelmakohta seuraavasti: ”— 32011 R 0888: komission täytäntöönpanoasetus (EU) N:o 888/2011, annettu 5 päivänä syyskuuta 2011 (EUVL L 229, 6.9.2011, s. 9)”

2. Lisätään 1zzzy kohtaan (komission asetus (EY) N:o 1137/2007) luetelmakohta seuraavasti: ”— 32011 R 0881: komission täytäntöönpanoasetus (EU) N:o 881/2011, annettu 2 päivänä syyskuuta 2011 (EUVL L 228, 3.9.2011, s. 9)”

2 artikla

Asetuksen (EU) N:o 26/2011, täytäntöönpanoasetusten (EU) N:o 881/2011, (EU) N:o 885/2011, (EU) N:o 886/2011, (EU) N:o 887/2011, (EU) N:o 888/2011, (EU) N:o 900/2011, (EU) N:o 1068/2011, (EU) N:o 1074/2011, (EU) N:o 1088/2011, (EU) N:o 1110/2011 ja (EU) N:o 1111/2011 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

3 artikla

Tämä päätös tulee voimaan 1 päivänä toukokuuta 2012, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (14).

4 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 30 päivänä maaliskuuta 2012. ETA:n sekakomitean puolesta Väliaikainen puheenjohtaja Gianluca GRIPPA

(1) EUVL L 161, 21.6.2012, s. 8.

(2) EUVL L 11, 15.1.2011, s. 18.

(3) EUVL L 228, 3.9.2011, s. 9.

(4) EUVL L 229, 6.9.2011, s. 3.

(5) EUVL L 229, 6.9.2011, s. 5.

(6) EUVL L 229, 6.9.2011, s. 7.

(7) EUVL L 229, 6.9.2011, s. 9.

(8) EUVL L 231, 8.9.2011, s. 15.

(9) EUVL L 277, 22.10.2011, s. 11.

(10) EUVL L 278, 25.10.2011, s. 5.

(11) EUVL L 281, 28.10.2011, s. 14.

(12) EUVL L 287, 4.11.2011, s. 27.

(13) EUVL L 287, 4.11.2011, s. 30.

(14) Valtiosäännön asettamista vaatimuksista ei ole ilmoitettu.